Trinitas Lopez
Trinidad "Trini" López III (natus Dallasii Texiae 15 Maii 1937; mortuus die 11 Augusti 2020) fuit cantor, citharista, et histrio Americanus. In Via Ashland in Parvo Mexico, uno ex urbis viciniis, educatus est. Trini Lopez at PJ's, eius primum album musicum vivum, anno 1963 prolatum est, insigniter iterationem carminis "If I Had a Hammer" comprehendens, quod locum primum in triginta sex civitatibus attigit (solum loco tertio in Civitatibus Foederatis), deliciaeque radiophonicae multos annos manebat. Vendidit plus quam millionem exemplarium et discum aureum accepit. In eodem albo cecinit eius translationem "La Bamba," traditionalis carminis Mexicani; eius impressio carminis anno 1966 iterum prolata est discus singulus.